Source: https://cristidanilet.wordpress.com/2017/12/12/modificarea-legilor-justitiei-impunitate-pentru-magistrati/
Timestamp: 2018-01-24 07:11:32+00:00
Document Index: 37618618

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CCR ', 'CSM ']

Modificarea legilor justitiei: impunitate pentru magistrati | CRISTI DANILEŢ - judecător
Filed under: coruptia,independenta justitiei,judeecator,Parlament — Cristi Danilet @ 4:31 PM
Tags: arestare magistrati, impunitate, imunitate
LATER EDIT: În această seară a apărut știrea că modificarea votată inițial, a fost supusă unui noi vot și a fost respinsă. Cam așa se fac legile…
Parlamentarii nu pot fi arestați, reținuți, percheziționați dacă Parlamentul nu aceptă asta, indiferent de ce faptă penală e vorba. Miniștrii nu pot fi cercetați penal, reținuți, arestați sau percheziționați dacă Parlamentul (pentru miniștrii parlamentari), rspectiv Președintele statului (pentru miniștrii neparlamentari) nu permite acest lucru. Acum citesc că și magistrații vor avea o astfel de protecție pentru faptele de serviciu sau în legătură cu serviciu.
Adică, atunci când un procuror va trebui să urmărească penal pentru luare de mită, să spunem, va trebui să ceară încuviințarea de la CSM; care o poate respinge și gata, nu mai este nimic de făcut. Așadar, e un fel de imunitate care se poate transofrma oricând în impunitate. Voi spune de ce acest lucru este o prostie:
există mai multe standarde internaționale care atrag atenția că activitatea procurorilor nu trebuie blocată de tot felul de obstacole procedurale;
CSM este o instituție administrativă: ea gestionează cariera magistraților, de la recrutare la eliberarea din funcție, dar nu ar trebui să poată interveni în dosare penale;
în CSM unii membri sunt specializați în materie penală, alții nu;
spre deosebire de un parlamentar/ministru unde cel cercetat vine în fața Parlamentului și spune că este nevinovat, procurorii au abuzat șamd, la CSM procedura e secretă și nu se analizează vinovăția. Acesta este motivul pentru care, teoretic, CSM nici nu ar avea vreodată de ce să respingă vreo cerere din partea Parchetului.
Am fost 6 ani membru al CSM. Am primit dosare de la DNA sau DIICOT privind judecători și de fiecare dată am încuviințat reținerea, arestarea sau percheziția unui judecător. Am procedat astfel pentru că eu nu aveam voie să verific decât dacă e vorba de un magistrat, de o infracțiune și dacă a început o investigație penală. În rest, nu aveam voie să apreciez că ce a făcut procurorul e nelegal sau că sunt probe suficiente sau nu, ori că se impune sau nu măsura pe care el o dorea în cauză. După decizia din CSM, urma ca procurorul să înainteze dosarul unul judecător care să decidă dacă e cazul sau nu să ia măsura propusă de procuror, în condițiile prevăzute de Codul de procedură penală.
În concluzie, amendamentul făcut azi constituie o legalizare a unei imixtiuni în actul de urmărire penală, ceea ce afectează însuși actul de justiție: dacă CSM nu încuviințează urmărirea penală, atunco procurorul nu poate începe investigația cu privire la magistrat, deci adevărul nu se va afla niciodată. Mai mult, obstacolul procedural creat pentru magistrați va fi de acum încolo un argument să nu se renunțe niciodată la obstacolele pentru miniștri sau parlamentari.
E important ce va zic acuma. Nu am gasit alta cale. Stiati ca de la 1 ianuarie 2018 salariile NETE ale magistratilor scad cu o medie de 17%? Asta pentru ca prin legea salarizarii creste brutul la toata lumea bugetara cu exceptia celor care prin majorare depasesc grila pt anul 2020. Stupoare, magistratii sunt deja la grila din 2020. Deci nu primesc majorarea de 25%. In schimb prin legislatia fiscala se muta contributiile la angajat si netul ramane mai mic cu vreo 17%. Va rog sa cercetati si sa vedeti ca asa e… si apoi sa urlati. Magiatratii sunt tacuti pt ca nu stiu asta…..
Comentariu de Mihai — 12/12/2017 @ 11:53 PM | Răspunde
Scaderea salariului magistratului afecteaza independenta acestuia pe latura financiara, fix cea ce poate conduce la coruperea acestuia. De ce tace CSM si nu ia pozitie fata de atacul la independenta magistratului? Mai sunteti in CSM domnule Danilet??
Comentariu de Mihai — 12/12/2017 @ 11:58 PM | Răspunde
Nu, nu mai sunt in CSM.
Comentariu de Cristi Danilet — 13/12/2017 @ 8:37 PM | Răspunde
Pe mine nu ma intereseaza aspectele financiare. Avem „sindicate” pentru asta.
Hai lasa astea ca nu va intereseaza aspectele financiare. Asta va intereseaza IN SPECIAL. Privilegiile si banisorii.Ca lefurile – bugetare, deh din sudoarea poporului – sunt peste cele ale parlamentarilor, masinutele instantelor si parchetelor sunt mai multe decat ale alesilor, numarul vostru este de vreo 20 ori peste cei alesi dar nu va mai ajunge ca sunteti “buricii pamantului “ Sunt tineri care au studiat la facultati serioase „ dincolo „ – pentru informarea ta, prima intr-un clasament universitar – Universitatea Bucuresti, este dincolo de 2000 ( doua mii, ca sa-ti intre bine in cap ) iar INM/ul nu exista in clasament ( sigur, trebuie cercetati si bagati la beci cei care au avut nesimtirea sa faca ierarhizarea, numai ca nu o sa va ia nimeni in seama, nici pe tine, cameluta, monica ori codruta ) tineri care sunt tratati de sus de idioti neclasificati ca studii ( majoritatea nu stiu o limba straina fiind extrem de prosti dar ce mai conteaza….sunt „magistrati” undeva in Romania si mai mult decat atat nu se poate, nu-i asa ?, „crema natiunii” care va sa zica !). Auzi, ba…..pentru o leafa ca a voastra, platita de natia asta „pe dincolo”lumea munceste. Hai sictir ! Huoooooooo
Comentariu de Vasile — 17/12/2017 @ 3:57 PM | Răspunde
NU a vorbit nimeni de salarii. Privilegii nu exista din 1991. Leafa mea este de 13.000 lei, pe cand Serban Nicolae primeste lunar 25.000 lei. INM nu face parte din sistemul de educatie, ci din cel de justitie, deci nu participa la evaluari universitare. La multi ani si dvs…pana o sa va desteptati!
Comentariu de Cristi Danilet — 22/12/2017 @ 2:38 PM | Răspunde
Magistratii sunt o „‘casta”‘ cu mult mai daunatoare decat clasa politica, mai ales judecatorii! Acestia se considera deasupra tuturor, cand de fapt ei au inlesnit ca aceasta ciuma rosie a coruptiei sa devina generala in Romania, prin judecatori corupti, nepregatiti, si sunt cuvinte care nu permite acest blog sa le zic, mai ales despre, ele, despre judecatoare! Au infectat Romania!
Comentariu de Lona Poenescu — 03/01/2018 @ 11:33 AM | Răspunde
Mda, ce sa faci, sunt si judecatorii nostri parte din poporul din care faceti si dvs parte…
Comentariu de Cristi Danilet — 03/01/2018 @ 10:54 PM | Răspunde
Spuneti, domnule judecator ca in cei 6 ani ati incuviintat intotdeauna cererile DNA, DIICOT de retinere, samd, intrebarea ar fi ; de ce de aici incolo CSM s-ar opune inceperii urmaririi penale in cazul unui magistrat! Doar argumentele m-ar interesa! O zi buna!
Comentariu de marian marinescu — 13/12/2017 @ 12:08 AM | Răspunde
Comentariu de Cristi Danilet — 13/12/2017 @ 8:36 PM | Răspunde
Părerea mea este că se discută prea mult despre corupția magistraților……Magistrații în proporție covârsitoare nu sunt corupți…..Chiar zilele trecute la o sindrofie cu peste 30 cetățeni vorbea un „mititel” despre cat de corupți sunt judecătorii si i-am propus un joc….Am rugat toți cei de față să ridice mâna dacă au dat „ceva” la medic, asistent, profesor ori alt funcționar….Toți au ridicat mâna….Am întrebat dacă au dat atenție cadouri ori altă formă de recompensă unui judecator…TOTI au lăsat mâna în jos…..Fac si aici aceeasi provocare: Sa spuneți ce judecator ați corupt, Cu nume, prenume si date concrete…..
Comentariu de Voion — 14/12/2017 @ 4:43 PM | Răspunde
Asa, si in jocul ala…… despre „medic, profesor,asistent si alt functionar „….au dat „nume, prenume si data concrete” ? inteleg ca despre „sfintii”judecatori nici vorba. Ar fi bine sa consultati un MEDIC. Astia, „coruptii” de doctori invata multa carte.Facultatea este dubla fata de judecatori, rezidentiatul e mai lung decat INM/ul iar responsabilitatea…….daca uita ceva domn’ doctor pleci matale la Amicu’ de Sus. Asta e diferenta. Mergi si te culca !
Comentariu de Vasile — 17/12/2017 @ 4:13 PM | Răspunde
Domnule Vasile, la mulți ani cu anticipație (era să gresesc si să scriu cu antipatie)…..Departe de mine gândul de a crea animozitati dintre diferitele categorii sociale, eu doar spuneam că se vorbește mult prea mult despre corupția magistraților în contextul în care ei chiar nu sunt corupți…Sigur nu există pădure fără uscaturi, dacă vă uitați în oglindă poate realizați despre ce vorbesc……
Comentariu de Voion — 22/12/2017 @ 10:29 PM | Răspunde
Unii isi merita soarta, Danilet! Unde sunt cauzele in care ar fi trebuit sa apara VINOVATII pentru miile de citadele ale economiei romanesti falimentate deliberat, cu rea-credinta, cu milioane de martori care stiu bine ce s-a intamplat, in fiecare caz in parte? Nicaieri! Fiindca nu exista. Cum au putut sa scape cu cativa ani de executare sau cu suspendare mii de ticalosi care toata viata nu au facut decat sa delapideze si sa ia mita, cu consecinte dezastruoase pentru aceasta tara ? Si atatea altele, ATATEA ALTELE STRIGATOARE LA CER !
Comentariu de anonim — 18/12/2017 @ 12:56 PM | Răspunde
Vedeti ca ati uitat un „domnule” inaintea numelui!
Comentariu de Cristi Danilet — 22/12/2017 @ 2:34 PM | Răspunde
Eu inteleg ca parlamentarii nu pot fi arestați, învinuiți etc, dar cand atentează la siguranța poporului prin legi absurde si isi trădează țara, chiar nu exista nici o altă formă/ instituție care să poată lua atitudine si sa aresteze gașca această de … impostori din parlament?
Comentariu de Alina T — 18/12/2017 @ 9:02 PM | Răspunde
Am vazut ieri ca alesii (penali) Parlamentului au adoptat modificarea legii privind statutul magistratilor (303/2004 parca). In cat timp de la publicarea legii in Monitorul Oficial pot fi atacate la CCR?
In afara grupurilor parlamentare, ce alte institutii mai pot sesiza CCR – CSM si/ sau Parchetul General?
Este adevarat ca in momentul sesizarii legii adoptate catre CCR, acea lege nu mai ajunge la Presedinte (altfel spus nu se mai numara zilele de la momentul publicarii legii adoptate, desi Presedintele are 20 zile la dispozitie)?
Comentariu de Vlad — 20/12/2017 @ 11:26 AM | Răspunde